CELEX: 32006R1489
Language: lv
Date: 2006-10-09 00:00:00
Title: Komisijas Regula (EK) Nr. 1489/2006 ( 2006. gada 9. oktobris ), ar kuru attiecībā uz ELVGF Garantiju nodaļas 2007. grāmatvedības gadu nosaka procentu likmes, ko jāizmanto, aprēķinot finansēšanas izmaksas intervences pasākumiem, kuros ietilpst iepirkšana, uzglabāšana un izmantošana

10.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 278/11
            
         
      KOMISIJAS REGULA (EK) Nr. 1489/2006
   (2006. gada 9. oktobris),
   ar kuru attiecībā uz ELVGF Garantiju nodaļas 2007. grāmatvedības gadu nosaka procentu likmes, ko jāizmanto, aprēķinot finansēšanas izmaksas intervences pasākumiem, kuros ietilpst iepirkšana, uzglabāšana un izmantošana
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa (1), un jo īpaši tās 5. pantu,
   tā kā:
   
               (1)
            
            
               Saskaņā ar 3. panta 1. punkta b) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (2) intervences pasākumus lauksaimniecības tirgu regulēšanai finansē Eiropas Lauksaimniecības garantiju fonds (ELGF).
            
         
               (2)
            
            
               Ar 4. panta 1. punkta a) apakšpunktu Padomes 2006. gada 21. jūnija Regulā (EK) Nr. 884/2006, ar ko nosaka sīki izstrādātus piemērošanas noteikumus Padomes Regulai (EK) Nr. 1290/2005 attiecībā uz intervences krājumu glabāšanas pasākumu finansēšanu, ko veic Eiropas Lauksaimniecības garantiju fonds (ELGF), un intervences krājumu glabāšanas darbību iegrāmatošanu, ko īsteno dalībvalstu maksājumu aģentūras (3), paredzēts, ka finansiālās izmaksas par līdzekļiem, ko dalībvalstis mobilizējušas, lai iepirktu produktus, nosaka saskaņā ar minētās regulas IV pielikumā noteiktajiem aprēķināšanas noteikumiem, pamatojoties uz visai Kopienai vienotu procentu likmi.
            
         
               (3)
            
            
               Šī vienotā procentu likme atbilst vidējām trīs mēnešu un divpadsmit mēnešu EURIBOR nākotnes procentu likmēm, kas reģistrētas sešos mēnešos pirms dalībvalstu paziņojuma, kas minēts Regulas (EK) Nr. 884/2006 IV pielikuma I.2. punktā, attiecībā viena trešdaļa pret divām trešdaļām. Šo likmi jānosaka pirms katra Eiropas Lauksaimniecības garantiju fonda (ELGF) grāmatvedības gada sākuma.
            
         
               (4)
            
            
               Tomēr, ja kādas dalībvalsts paziņotā procentu likme ir zemāka par Kopienai noteikto vienoto procentu likmi atsauces periodā, tai dalībvalstij, uz kuru tā attiecas, saskaņā ar Regulas (EK) Nr. 884/2006 IV pielikuma I.2. punkta otro daļu nosaka īpašu procentu likmi. Turklāt, ja dalībvalsts pirms grāmatvedības gada beigām nepaziņo vidējās procentu izmaksas, ko tā segusi, procentu likmi šai dalībvalstij Komisija nosaka Kopienai noteiktās vienotās procentu likmes līmenī.
            
         
               (5)
            
            
               Ievērojot dalībvalstu sniegtos paziņojumus Komisijai, procentu likmes, kas jāizmanto attiecībā uz ELGF 2007. grāmatvedības gadu, ir jānosaka, ņemot vērā šos dažādos faktorus.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Attiecībā uz izdevumiem, kas dalībvalstīm rodas kā finansiālās izmaksas par līdzekļu piesaistīšanu intervences produktu iegādei un kas atskaitāmi no Eiropas Lauksaimniecības garantiju fonda (ELGF) par 2007. grāmatvedības gadu, Regulas (EK) Nr. 884/2006 IV pielikumā paredzētās procentu likmes, piemērojot minētās regulas 4. panta 1. punkta a) apakšpunktu, nosaka šādā līmenī:
   
               a)
            
            
               2,1 % Zviedrijai piemērojamā īpašā procentu likme;
            
         
               b)
            
            
               2,3 % Čehijai piemērojamā īpašā procentu likme;
            
         
               c)
            
            
               2,7 % Īrijai piemērojamā īpašā procentu likme;
            
         
               d)
            
            
               2,8 % Austrijai, Somijai un Portugālei piemērojamā īpašā procentu likme;
            
         
               e)
            
            
               2,9 % Grieķijai un Itālijai piemērojamā īpašā procentu likme;
            
         
               f)
            
            
               3,0 % Lietuvai piemērojamā īpašā procentu likme;
            
         
               g)
            
            
               3,2 % Kopienai noteiktā vienotā procentu likme, ko piemēro dalībvalstīm, kurām nav noteikta īpaša procentu likme.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2006. gada 1. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 9. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 216, 5.8.1978., 1. lpp. Regulā jaunākie grozījumi izdarīti ar Regulu (EK) Nr. 695/2005 (OV L 114, 4.5.2005., 1. lpp.).
   
      (2)  OV L 209, 11.8.2005., 1. lpp. Regula grozīta ar Regulu (EK) Nr. 320/2006 (OV L 58, 28.2.2006., 42. lpp.).
   
      (3)  OV L 171, 23.6.2006., 35. lpp.